dh-unibe/image-text_koenigsfelden-charters-post-1500 huggingface dataset:
Ich, Dietrich Guͦtjar, zuͦ dien zytn̄ lùtpˀester zuͦ Togerren, tuͦn kunt allermenglichem mit disem briefe, als die eerwirdign̄, geischlichn̄
froͧwen, min gnedige froͧwe, die aͤptissin un̄ der convent des closters zuͦ Kùngsveld, mir die selbn̄ kilchen zuͦ Toggˀren gelihn̄ hant nach
lùt un̄ sag der pn̄tatōn, so ich dar umb vō inē hab, dz ich da mit wolbedahtem muͦte un̄ mit guͦtem räte fùr mich un̄ alle min erbn̄
geordnet un̄ vermacht hab den egñt₎ minē gnedign̄ froͧwen und allē iren nachkomē, ob dz beschehe, dz ich dz ich uff und by der
selbn̄ kilchen un̄ lùtpˀstˀye vō todes wegn̄ abgienge, wer sich den̄ mines guͦtes un̄ erbes undˀziehen wurde, der sol vor allē dingen
un̄ vor aller schulde, so ich gelten sölte, den selbn̄ minē gnedign̄ froͧwen uszrichtn̄ un̄ bezalen aͧn alles vˀziehen un̄ intrag aller dingē
fûnfzehen guͦter un̄ genemˀ Rinscher guldin, die ich ouch inē mit kraft disz briefes gib, uff un̄ ab allen gùtlīen un̄ guͦt, so ich
nu hab odˀ hienach gewinne, ligend und varend guͦt, nût uszgenomē aͧn all gevˀd, un̄ umb dz sy un̄ ir nachkomē der selbn̄
minˀ ordnūg un̄ sum̄e der guldin deste sicherer sygent, so haͧn ich inē zuͦ rehtem gùltē gesetzet Hannsē Guͦtjar, minē bruͦdˀ,
ob dz were, dz dehein min erbe un̄ nachkomē, wie dˀ geheiszen were, sich da widˀ setzen wolte un̄ minē frowen die vorgeschribenē
sum̄e der guldin nit uszrichtn̄ woͤlte, dz den̄ die selbn̄ mine gnedign̄ froͧwē odˀ ir amptlùte, den sy dz bevelhent, den obgñten minē
bruͦdˀ odˀ sin erbn̄ darumb anlangen mugent, mit gericht, geischlichem odˀ weltlichem, bis dz inē gentzlich genuͦg beschiht umb
die fùnfzehen guldin, als vor staͧt. un̄ des alles zuͦ warem un̄ vestem urkùnd so haͧn ich, obgñter lutpriester, min eygen
ingsigel gehengkt an disen brief un̄ ich, vorgenātˀ Johannsz Guͦtjar, vˀgihe ouch warheit diser dingē un̄ hab es ouch gelopt
und vˀheiszen wàr un̄ stete ze haltent by guͦten trùwen an eydes statt. und harumb so han ouch ich min eygen ingsigel
gehengket an disen brief zuͦ des vorgeschribenē mines bruͦders, her Dietrichs, ingsigel, des jares, do man zalte von Cristus
gebùrte thusent vierhundˀt un̄ in dem zwentzigostē un̄ ahtendem jare, an sant Jacobs abent, des heiligen zwelfbotten.
Königsf. 561
K ✳ U ✳ 13 ✳
Nͦ✳ 32 ✳
abkoùff sins verlassznen guͦts
unùtz
Dietrich Guͦtjàr
lùpriest₎ zuͦ Tognˀ
Staatsarchiv
AARGAU
Togern̄